**МАНДАТНА ПРОГРАМА**

**НА**

Ректорското ръководство

на

Тракийски университет – Стара Загора

за периода 2020 г. – 2023 г.

Мандатната програма на Ректорското ръководство е в пълно съответствие със Закона за висшето образование, Закона за развитие на академичния състав и с Националната стратегия за развитие на научните изследвания в Република България 2017-2030 г. Тя се основава на визията за Тракийския университет, който трябва да бъде привлекателна образователна и научноизследователска институция, отличаваща се със своя идентичност, иновативност, култура на академична принадлежност, предпочитан партньор на регионално, национално и международно ниво.

Трите стълба, върху които ще се изгради успеха през следващите четири години:

ПРЕСТИЖ

ПРОСПЕРИТЕТ

ПАРТНЬОРСТВО

***МИСИЯ НА ТРАКИЙСКИЯ УНИВЕРСИТЕТ***

*Мисията на Тракийския университет е да допринася за социално-икономическото и културното развитие на България чрез създаване, разпространение и прилагане на знания, подготовка на кадри с най-високо ниво на компетентност, реализиране на иновативни научни изследвания и трансфер на знания.*

*За реализиране на мисията на Тракийския университет, стремежът на Ректорското ръководство за периода 2020-2023 е насочен към:*

*1.* ***Постигане на висока рейтингова позиция чрез:*** *активна подготовка и успешна реализация на предстоящи програмни акредитации по професионални направления; целенасочена работа на всички структурни звена по критерии в рейтинговата система;*

*2.* ***Качество, иновации и интернационализация на*** *образователния продукт, научно-приложните изследвания и управленския модел;*

*3*. ***Финансова и материална сигурност*** *за осигуряване на високо качество на учебния процес, социално-битов и професионален просперитет.*

Мандатната програма на Ректорското ръководство се базира върху основни академични ценности и ръководни принципи:

***ОСНОВНИ АКАДЕМИЧНИ ЦЕННОСТИ :***

* Академична свобода на мисълта, с цел осигуряване на работна, учебна и творческа свободна среда;
* Принципност, етичност, коректност и морал, въз основа на които може да се постигне институционален прогрес и развитие;
* Професионализъм, креативност и иновативност – защото заедно може да се работи така, че Тракийският университет да израства и да се развива.

***РЪКОВОДНИ ПРИНЦИПИ :***

* Върховенство на законите на Република България, правилниците на Тракийския университет и решенията на органите за управление на Университета;
* Демократичност и прозрачност в управлението;
* Ефективност на всички дейности и нива на управление;
* Единство и равнопоставеност на всички звена на Университета;
* Тясна връзка между учебно-образователната, научноизследователската и практико-приложната дейност;
* Партньорство на университетско, регионално, национално и международно ниво;
* Кариерна и социална ангажираност към човешките ресурси на Тракийския университет;
* Приемственост между поколенията и съхраняване на постигнатото в учебната, научноизследователската и управленската дейност;
* Създаване и съхраняване на чувство за общностна принадлежност на учащи и работещи в Тракийския университет.

1. **Учебна дейност:**
   1. **Привличане и подбор на качествени и мотивирани студенти и докторанти:**

* Увеличаване капацитета на Университета според потребностите и възможностите на акредитираните професионални направления и специалности;
* Разкриване на нови атрактивни бакалавърски и магистърски специалности и докторски програми;
* Целогодишна активна работа по привличане на кандидат-студенти и докторанти от страната и чужбина чрез разширяване, подобряване и разнообразяване на формите за реклама на специалностите и дейностите на Тракийски университет;
* Университетска интеграция със средни и професионални училища чрез съвместни програми и академично присъствие в учебния процес;
* Облекчаване на административните процедури за прием на чуждестранни студенти и докторанти.

**1.2. Устойчиво повишаване на качеството на учебния процес:**

* Актуализиране и модернизиране на учебните планове и програми за постигане съизмеримост с качеството и стандартите на водещите университети в съответните области и професионални направления при отчитане на националната специфика и потребностите на пазара на труда;
* Академично възпитание на студентите чрез запознаване с правилата за академично поведение и нормите за тяхното спазване по време на целия курс на обучение и изграждане на чувство за принадлежност към Тракийски университет през целия живот;
* Създаване на условия за прилагане на най-съвременните методи и технологии за активни форми на обучение;
* Все по-значимо място на практическото обучение на студентите и засилване връзката с пазара на труда, чрез сключване на договори с бизнес структури и публични институции, както и интегриране на практиката в образователния процес;
* Обучение по бакалавърски, магистърски и докторски програми в сътрудничество с други български и чуждестранни университети, привличане на авторитетни лектори от национални и европейски университети, както и такива от бизнеса и практиката;
* Акредитиране и апробиране на дистанционното обучение за специалности и следдипломни специализации;
* Създаване на условия за засилване на студентската мобилност;
* Разширяване обучението по учебни програми на английски език и подобряване на чуждоезиковото обучение на студентите;
* Активно и системно включване на студентите в планирането, организацията и реализацията на учебния процес;
* Ранно и устойчиво включване на студентите в изследователската и проектната дейност;
* Създаване на условия за подпомагане на обучението и интегрирането на студентите в неравностойно положение;
* Разширяване на възможностите за участие на студенти в допълнителни дейности - спорт, музика, танци, театър, визуални изкуства, други дейности

**1.3.Професионална реализация и продължаващо обучение:**

* Подкрепа на студентите при планиране на тяхната кариера и професионално развитие;
* Превръщане на Центъра за кариерно развитие във все по-активно действащо звено, подпомагащо реализацията и кариерното развитие на завършващите студенти;
* Създаване на Асоциация на завършилите Тракийски университет студенти (alumni) и поддържане на постоянен контакт с тях;
* Създаване на Студентска трудова борса за осигуряване на младежка трудова заетост по време на следването;
* Разширяване и обогатяване на следдипломните специализации и квалификационни курсове, обвързани с потребностите на бизнеса и обществената практика.

1. ***Научноизследователска дейност***
   1. ***Aктуализиранe на правила и наредби за организация на научноизследователската дейност в Тракийскияя университет, които включват:***

* Правила за условията и реда за изразходване на средствата, отпуснати целево от държавния бюджет за присъщата на Тракийски университет научна дейност за 2020-2023 г;
* Система за оценка, наблюдение и отчитане на научните проекти;
* Правилник за развитието на академичния състав в Тракийски университет;
* Правила за организация на научноизследователската дейност в Тракийския университет.
  1. ***Засилване на синергията между практика и наука с ясно изразена добавена стойност по посока на обществените потребности и реалните бизнес тенденции:***
* Финансиране с предимство на научноизследователска работа обвързана с бизнеса, решаваща конкретни проблеми на реалната практика;
* Сертификация и акредитация на основните университетски лаборатории, за осъществяване в тях на практико-ориентирани научни изследвания на високо равнище;
* Структуриране на научноизследователския капацитет на Тракийския Университет в стратегически клъстери, формиране на изследователски консорциуми с участието на бизнеса.
  1. ***Целево стимулиране на научното развитие:***
* Създаване на условия за поддържане на неразривна връзка на преподавателите с практиката;
* Създаване на условия за професионално развитие и израстване чрез подкрепа на:
* междууниверситетската и международната мобилност;
* разработване и управление на национални и международни проекти;
* повишаване публичността на научните резултати, вкл. чрез повишаване значението и международната тежест на издаваните в Тракийски университет специализирани списания;
* подпомагане публикационната дейност на национално и международно ниво;
* подкрепа за организиране, съорганизиране и участие в национални и международни научни форуми;
* модернизиране на базата за научно-изследователска дейност;
* усъвършенстване на правилата за развитие на академичния състав;
* приемане на нови и актуализирани правила за атестация на академичния персонал.
* Подкрепа за утвърждаване на университетски научни школи и направления с национално и международно значение;
* Подкрепа на преподавателски екипи и звена за провеждане на интердисциплинарни изследвания в приоритетни области и създаване на Регионални иновационни центрове;
* Прилагане на система за материално и морално признание за приноси към развитието на Тракийския университет;
* Активизиране и оптимизиране на механизмите на издателската дейност на издателство Тракийски университет;
* Създаване на академичен модел за развитие, постепенно изграждане и стимулиране на научноизследователския потенциал от средите на студентите (ранно развитие на научен потенциал и култура), докторантите (докторантско и пост-докторантско обучение по приотетни интереси), младите учени (мобилност и участие в международни проекти за наука и обучение);
* Увеличаване броя на докторантите с цел изграждане на научен потенциал и кадрово обезпечаване на учебния и научноизследователския процес.

1. **Проектна дейност**
   1. ***Усъвършенстване на системата за управление и администриране на проектната дейност:***

* Актуализиране на правилата и механизма за управление и администриране, включително в частта технологичен трансфер и управление на интелектуалната собственост;
* Създаване на система за мониторинг и оценка на:

а) научното развитие с индивидуален подход и мотивация според приноса на изследователя;

б) администрирането и управлението, с индивидуален подход и мотивация според приноса на администрацията.

* Провеждане на конкурси при ясни правила за целево финансово подпомагане на участието на колективи, преподаватели, докторанти и студенти в международни научни форуми;
* Регулярни работни срещи и семинари за популяризиране на финансиращи програми.
  1. ***Активно участие в отворени процедури за финансиране на проектни предложения:***
* Международно сътрудничество за наука, обучение и обмен чрез разработване на съвместни научни проекти с университети от Балканите, Европа и Азия;
* Максимално участие с проекти по оперативни програми и отворените операции: поддържане на рейтинговата система; студентски практики; студентски стипендии; подкрепа развитието на докторанти, постдокторанти, специализанти и млади учени; подкрепа на уязвими групи за достъп в нашия университет и други финансови схеми и механизми.

1. ***Работа със студентите***

* Активно включване и участие на студентите във всички сфери на академичния живот в Тракийски университет;
* Пълно зачитане правата на студентите при участието им в органите на управление;
* Методично и експертно подпомагане работата на студентските комисии, включително домсъветите в студентските общежития;
* Финансиране на Студентския съвет определен в Закона за държавния бюджет;
* Стимулиране участието на студентите в научни колективи и проекти, научни конференции, публикационна активност и други форуми;
* Активно съдействие за художествено-творческата и спортна дейност на студентите;
* Създаване на университетски спортен клуб „Тракийски университет“;
* Oсигуряване на финансови средства за участие и поощряване на студентските спортни отбори и групи в национални и други форуми и изяви.

1. ***Библиотечна система и издателска дейност***

* Изграждане на съвременен академичен информационен център;
* Модернизиране и развитие на автоматизираната библиотечно-информационна система като част от академичната и национална информационна инфраструктура. Осигуряване на свободен отдалечен достъп до библиотечни ресурси и услуги 24/7;
* Развитие на дигиталната компетентност на студенти, докторанти и преподаватели;
* Оптимизиране отпечатването и разпространението на учебни помагала с оглед по-добрата обезпеченост на студентите в процеса на тяхната подготовка;
* Повишаване видимостта на публикациите на преподавателите и докторантите чрез развитие на Електронния репозиториум на Тракийския университет и базата Научен архив;
* Осигуряване на достъп до качествени научни електронно информационни ресурси – електронни списания и книги.

1. ***Социално-битова сфера***
   1. ***Модерна материална база и университетска инфраструктура основана на ИКТ:***

* Ускорено внедряване на информационните технологии в управлението на всички сфери в дейността на Университета;
* Реализиране и поддържане на стабилна, скоростна и защитена университетска комуникационна мрежа;
* Дооборудване, сертифициране и акредитиране на университетските лаборатории и изследователските центрове;
* Реализиране на комплекс от мерки за подобряване на енергийната ефективност на сградния фонд на Университета;
* Използване на ВЕИ за осигуряване на относителна енергийна независимост на Университета;
* Доизграждане, обновяване и рехабилитиране на базите и сградите на Университета:
* Превръщане на Студентски град в модерен кампус чрез цялостно доизграждане на учебните корпуси, изграждане на академична аула, облагородяване на прилежащите пространства;
* Доизграждане и обновяване на учебно-възстановителните центрове (Старозагорски минерални бани и гр. Обзор);
* Рехабилитация на студентските общежития и столове;
* Доизграждане на спортната база;
* Изграждане на подземен и надземен паркинг;
* Осигуряване на достъпна университетска среда (архитектурна, образователна и социална) за хора със специални потребности.
  1. ***Разширяване обхвата на здравни грижи и профилактичните прегледи на преподавателите и служителите в Тракийския университет.***
  2. ***Активен диалог със синдикатите.***
  3. ***Активизиране на дискусията в Съвета за социално партньорство. Подписване на нов колективен трудов договор и Вътрешни правила за работна заплата.***

1. ***Административна и финансова сфера***
   1. ***Интелигентно и прозрачно управление:***

* Разработване на пътна карта за развитие на университета до 2035 г. с участието на водещи специалисти и експерти от национални и международни академични институции и други партньорски структури;
* Разработване и прилагане на програма за представяне на всички сфери на дейност на Тракийския университет в национален и международен мащаб чрез активна PR кампания, реклама и медийно присъствие;
* Разработване на правила за планиране, организация, провеждане, оценяване и постоянно усъвършенстване на всички основни дейности;
* Усъвършенстване на формите за вътрешно оценяване на качеството на провежданите дейности;
* Изграждане на трайни национални академични партньорства в учебната, научноизследователската и проектната дейност;
* Разширяване на международното сътрудничество и академичния обмен с елитни международни университети и научноизследователски институции;
* Изграждане и укрепване на сътрудничества с министерства, общини, бизнес, ведомства и други организации;
* Активно и постоянно сътрудничество с университетското настоятелство, студентски съвет, синдикатите и съвета за социално партньорство.
  1. ***Постигане на финансова стабилност и растеж***
* Оптимизиране бюджета на Университета, контрол, рационализиране и дисциплина по неговата приходна и разходна част;
* Привличане на средства за инвестиционна и научноизследователска дейност чрез разработване и реализиране на проекти по всички възможни национални и международни програми;
* Увеличаване на приходите от:
* Следдипломни форми на обучение;
* Привличане на чуждестранни студенти;
* Платени форми на магистърско обучение и докторски програми;
* Езиково обучение на чуждестранни граждани;
* Изпълнения на договори за консултантски услуги на външни организации;
* Такси от лабораторни изследвания;
* Наеми на университетска собственост;
* Спонсорства и дарения.
* Създаване на фондове от бюджета на Университета за:
* съфинансиране на национални и международни проекти;
* подготовка и управление на проекти, организиране на форуми по приоритетни направления с национално и международно значение;
* подкрепа на млади научни работници, докторанти и студенти за участия в национални и международни научни форуми;
* участие на студентски спортни отбори и артистични състави в национални и международни изяви;
* допълнително материално стимулиране;
* резервни средства.
* Подкрепа за утвърждаване на университетски научни школи и направления с национално и международно значение;
* Подкрепа на преподавателски екипи и звена за провеждане на интердисциплинарни изследвания в приоритетни области и създаване на регионални иновационни центрове;
* Прилагане на система за материално и морално признание за приноси към развитието на Тракийския университет;
* Активизиране и оптимизиране на механизмите на издателската дейност на издателство „*Тракийски университет“*.
  1. **Повишаване капацитета на административното управление:**
* Поетапно повишаване на възнагражденията;
* Осигуряване на условия за кариерно развитие на администрацията, квалификация, преквалификация, обучение по чужди езици и по иновативни технологии;
* Създаване на условия за подобряване на административното обслужване на студентите, преподавателите и партньорите;
* Оптимизиране структурата и функциите на административните звена;
* Актуализиране на формите за вътрешно оценяване чрез приемане на нови Правила за атестация на административния и технически персонал в ТрУ.

1. ***Протокол и връзки с обществеността:***

* Широко популяризиране на цялостната дейност и укрепване на имиджа на Тракийския университет като устойчиво развиващо се престижно висше учебно заведение;
* Продължаване на интензивната работа, на тесните и непрекъснати контакти и изключително доброто сътрудничество с централната и местна власт, особено с ръководствата на МОН, МЗ, МЗХ, МРРБ, МИ, НАОА, общинските и областни ръководства на Стара Загора, Ямбол и Хасково;
* Продължаващо засилване и разнообразяване на медийното присъствие на Университета - за привличане на повече студенти от България и чужбина;
* Поддържане на ползотворни комуникации с директорите на професионалните гимназии, които готвят бъдещи кандидат-студенти по специалности в нашия университет;
* По-широко отваряне на Университета към гражданството и по-ефективно популяризиране на дейността му с цел повишаване на интереса за постъпване на нови студенти;
* По-широка видимост на Тракийския университет в международното образователно пространство чрез промотиране на образователните и научните ни постижения и академизъм.

*Мандатната програма на ТрУ е приета на заседание на Ректорското ръководство с протокол № 2/13.01.2020 и на заседание на Академичния съвет с протокол № 14/03.02.2021.*